זכויות להט"ב בגאנה

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בגאנה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין גברים מוגדרת כעבירה פלילית דה יורה מאז עידן חוף הזהב (אנ') של גאנה כקולוניה בריטית בשנות ה-60 של המאה ה-19. פעילות הומוסקסואלית נשית נאסרה גם כן על ידי הרשויות לאורך השנים. התקפות הומופוביות ואלימות נגד להט"ב מוגדרות כנפוצות, ולעיתים קרובות מעודדות על ידי התקשורת ומנהיגים דתיים ופוליטיים. לאורך השנים דווח כי לעיתים פקידי ממשל בהם המשטרה המקומית עוסקים במעשי האלימות גם כן. דיווחים על להט"ב צעירים שסולקו מהבתים שלהם לאחר שנטייתם המינית או זהותם המגדרית נחשפה נפוצים גם הם, כמו גם דיווחים על ביצוע טיפולי המרה כלפי להט"ב ברחבי גאנה על ידי מנהיגים דתיים שהוגדרו בתקשורת הבינלאומית כנעשים בתנאים "פוגעניים ובלתי אנושיים". אף על פי שחוקת גאנה מבטיחה זכות חוקתית לחופש הביטוי וההתאגדות לאזרחי המדינה, זכויות יסוד אלו נשללות באופן עקבי מאזרחים המוגדרים כלהט"ב, בעוד אקטיביזם למען קידום זכויות להט"ב במדינה בקרב פעילי זכויות אדם מדוכא גם כן לעיתים קרובות על ידי הממשלה. בחצרות אימפריית אסנטה (אנ'), מדינה אקאנית שהתקיימה בין השנים 1701 עד 1901, בשטחה של גאנה המודרנית, שימשו גברים עבדים כפילגשים שהתלבשו כנשים ונהרגו כאשר אדונם מת. לאנשי הנזמה (אנ') הייתה מסורת של גברים בוגרים שהתחתנו זה עם זה, בדרך כלל בהפרש גילאים של 10 שנים. נישואים אלו כונו אגיאלה (באנגלית: "Agyale", "נישואי חברות"), בעוד בני הזוג היו מקיימים את כל המנהגים המקבילים של נישואים הטרוסקסואלים בהם טקס חתונה מסורתי. בקרב הנאנקאנים, תת-קבוצה אתנית של אנשי הגורונס (אנ') (מונח המשמש כמונח מטא להתייחסות לקבוצה של עמים בעלי קשר רופף, בעוד הקבוצות האתניות המסווגות כגורונסיות אינן חולקות שפה משותפת ויש להן פרקטיקות תרבותיות מובחנות), התקיימו נישואים בין נשים עבור "הנצחה מתמשכת של השושלת". רוז מרי אמנגה-אטגו, מרצה במחלקה לחקר דתות באוניברסיטת גאנה, הצהירה שנשים הללו היו "הפרקטיקה הדתית-תרבותית הנואשת האחרונה שהופעלה כדי להשיב את מבנה המוצא הגנאלוגי הגברי של האנשים". אנשי הפאנטה (אנ') האמינו שאלו משני המינים עם "נשמות כבדות" הוגדרו עם משיכה רומנטית לנשים, בעוד שבעלי "נשמות קלות" נמשכו לגברים. הומוסקסואליות בגאנה הופללה לראשונה בשנות ה-60 של המאה ה-19. בתקופה זו, גאנה הייתה קולוניית האימפריה הבריטית אשר נודעה בכינוי חוף הזהב. חוק העבירות נגד האדם 1861 (אנ'), חוק בריטי שהפליל "מעשי סדום" וכוון נגד קיום פעילות הומוסקסואלית בהסכמה, יושם בכל הקולוניות הבריטיות. סעיף 104 לקוד הפלילי של גאנה משנת 1960 מפליל פעילות הומוסקסואלית בהסכמה בין גברים על פי סעיף 104(1)(ב), שאוסר על "ידיעה גשמית לא טבעית". סעיף 104(2) מגדיר "ידיעה גשמית לא טבעית" כ-"מגע מיני עם אדם באופן לא טבעי או עם בעל חיים". על פי סעיף 296(4) לחוק סדר הדין הפלילי, הנאשם יישא בעונש מאסר "לתקופה שלא תעלה על 3 שנים". בתחילת המאה ה-21 הסעיפים נאכפו לעיתים רחוקות. עם זאת, בעוד שקיום הסעיפים היו עשויים שלא להוביל בהכרח לתביעות בפני בתי משפט מקומיים דה יורה, רדיפת אזרחי להט"ב גאנים הוגדרה כנפוצה דה פקטו על רקע התוכן שלהם. בשנת 2013 עורך דין מקומי בשם ג'ון נדבוגרי ערער על דעות לגבי אי החוקיות של יחסיים לסביים על פי החוק הגאני לאיסור "ידיעה גשמית לא טבעית" בראיון שפורסם באתר "MyJoyOnline". לטענתו, לסביות, נטייה מינית המוגדרת גם כן כהומוסקסואלית, "אינה כרוכה בחדירה עם איבר המין ולכן, לא ניתן להגדירה כקיום יחסי מין או כלא טבעית, בהתבססות על סעיף 104 לקוד הפלילי". נדבוגרי הוסיף באומרו כי "לנקבות אין איבר מין. הן לא יכולות לבצע חדירה". בשנת 2021 מספר חודשים לאחר פתיחת משרד ארגון זכויות הלהט"ב "LGBT+ Rights Ghana" (אנ') בבירה אקרה בחודש ינואר, התרחשה פשיטת כוחות הביטחון על המשרד וסגירתו לצד תגובות נגד הקמתו הן מצד הממשלה והן מצד מקומיים, והודלפה לרשת ביולי 2021 טיוטת הצעת חוק חדשה אשר ידועה רשמית בתור "הצעת החוק לקידום זכויות אדם מיניות נאותות וערכי משפחה גאנים". על פי הצעת החוק, גילויי חיבה בקרב זוגות חד-מיניים או ביצוע קרוס-דרסינג בפומבי ייענשו במאסר, הקמת ארגוני להט"ב או הפצת מידע הנתפס כתומך באנשים שמוגדרים כלהט"ב או זכויות להט"ב יוגדר כפלילי, סוגים מסוימים של שירותי בריאות ייאסרו, ניתן יהיה לחייב ביצוע של "טיפול המרה" כלפי להט"ב, הזדהות כלסבית, הומוסקסואל, טרנסג'נדר, ביסקסואל או קוויר תוגדר כעבירה פלילית בעוד הגנה על זכויות להט"ב תוגדר כעבירה שנושאת עונש מאסר של 5–10 שנים. נישואים חד-מיניים ואימוץ על ידי זוגות חד-מיניים ייאסרו במפורש על פי ההצעה גם כן. בתזכיר הצעת החוק נטען כי "גאנה, ממשלתה, רוב אזרחיה, תרבותה וההיסטוריה שלה מתנגדים לחלוטין לקהילת הלהט"ב". הצעת החוק הוצגה בפני הפרלמנט הגאני בתחילת אוגוסט 2021. הכנסייה הפרסביטריאנית של גאנה הוגדרה כקולנית מאוד בנוגע לתמיכתה בהעברת הצעת החוק. בפברואר 2023, היועץ המשפטי לממשלה ושר המשפטים אישרו את הצעת החוק והצהירו כי גם הצעת החוק וגם הדו"ח הנלווה יישלחו רשמית לבית הנבחרים לדיון "בתקווה לפני סוף חודש מרץ". במרץ 2023, נשיא גאנה, ננה אקופו-אדו, הודיע כי "מרכיבים מהותיים" בהצעת החוק "שונו" בעקבות התערבות הממשלה. לא קיימים חוקים שמעניקים הגנה משפטית מפני אפליה נטייה מינית או זהות מגדרית בגאנה, אם כי כל אדם שמאמין כי הוא חווה אפליה על בסיס מעמד HIV, זהות מגדרית או נטייה מינית רשאי לדווח על התקרית דרך הנציבות לזכויות אדם, פורטל דיווח על סטיגמות ואפליה במשפט מנהלי (CHRAJ). סעיף 12(2) בפרק 5 של חוקת גאנה קובע באומרו כי "כל אדם בגאנה, לא משנה מה גזעו, מקום מוצאו, דעתו הפוליטית, צבעו, דתו, אמונתו או מינו יהיה זכאי לזכויות האדם ולחירויות היסוד של הפרט הכלול בפרק זה אך בכפוף לכיבוד הזכויות והחירויות של אחרים ולמען האינטרס הציבורי". בשנת 2013 ארצות הברית הציעה עזרה לגאנה בפיתוח חקיקה להגנה על אזרחי להט"ב בשטחה. אזרחי להט"ב גאנים מתמודדים עם אפליה סביבם בהיבטים רבים של החיים והחברה. בראיון עם "Afrol News" (אנ') מ-19 באוגוסט 2004, פרינס מקדונלד, מנהיג ארגון להט"ב בגאנה, הצהיר כי "ישנם הרבה מאוד אנשים בבית הכלא שלנו שהועמדו לדין על רקע הומוסקסואליות. המשטרה מכה ומענישה אזרחים הנמצאים כהומואים". ב-21 ביולי 2011 הורה פול אוונס איידו (אנ'), שר אזור המערב של גאנה, "לאסוף את כל ההומוסקסואלים במערב המדינה ולעצור אותם" וקרא לבעלים דירות ודיירים ליידע את הרשויות על חשודים. פרל, אישה גאנית לסבית בת 30, הצהירה כי בספטמבר 2009 נלקחה לחדר ישיבות בכפר שלה, בין 50 כפריים נוספים. בחדר נשאלה שוב ושוב אם היא לסבית, וכשהצהירה שלא, חברי הכפר הכו אותה. בין תושבי הכפר הללו נכח נער צעיר אשר רצה "לשרוף אותה בחיים" לדבריה. הסיפור של פרל כולל מכנה משותף בקרב אזרחים גאנים רבים נוספים. אמיליה, אישה בת 30, שיתפה כי לאחר שאביה גילה שהיא לסבית "היכה אותה באגרופיו ובבקבוק בירה שבור". באופן דומה, אגנס בת ה-26, שיתפה שכאשר אביה גילה את נטייתה החד-מינית, רדף אחריה מביתה עם מצ'טה ואיים "לרצוח אותה אם תחזור". התקפות המון אלימות המכוונות נגד אזרחי להט"ב ידועות כנפוצות בגאנה. בשנת 2012 מסיבת יום הולדת הופרעה באלימות על ידי המון, שטען שהמסיבה הייתה "חתונה בקרב זוג חד-מיני". המשטרה סירבה לעצור את התוקפים, ועצרה חלק מהקורבנות. ב-2013 הומוסקסואל גאני היה נתון למצוד לאחר שפקידים מוסלמים איימו "לקבור אותו בחיים" על רקע זהותו כהומוסקסואל גלוי. באוגוסט 2015 דווח על בחור צעיר שנחשד בהיותו הומוסקסואל והוכה בעיירה ליד אקרה על ידי קבוצה בשם "Safety Empire". באותה שנה, קבוצה של נשים לסביות דווחו כמי "שהופצצו באבנים" על רקע היותן לסביות. בנוסף להתמודדות עם אלימות בתוך הקהילות והבתים שלהם, ישנן קבוצות אנטי-הומוסקסואליות אשר מטרתן באופן פעיל לבצע אאוטינג ללהט"ב גאנים. מקרה ידוע היה כאשר קבוצה בת 10 אנשים ערכה מעקב אחר אזרח גאני, אבנעזר אוקאנג, ולילה אחד ביקרה בביתו כדי להכות אותו עם כוונה לשרוף אותו בחיים. כשנשאל אם דיווח על האירוע, אוקאנג שיתף כי "קשה לחפש הגנה במצבים אלה, לאור החוקים המפלילים הומוסקסואליות של גאנה ועמדות הרווחות במשטרה". על פי ארגון "Human Rights Watch" אפליה נגד להט"ב בגאנה, "נפוצה בציבור ובאופן פרטי, מה שמקשה על קורבנות לפנות לעזרה". בתקרית נדירה באפריל 2017, המשטרה בבירה אקרה עצרה שני גברים שסחטו והתעללו באזרח הומוסקסואל, ואיימו לפרסם תמונות עירום שלו. המשטרה עצרה את התוקפים ושיתפה פעולה עם הקורבן במציאה שלהם. אתר הלהט"ב "Erasing 76 Crimes" הגדיר את המעצר כ-"חריג ונדיר" לאור העובדה שהמשטרה ממעטת להתערב בסוגיות שונות עבור הגנת אזרחי להט"ב מפני אלימות, אפליה ומקרי התעללות. באוגוסט 2018 הופיעו דיווחים על תוכניות של ביצוע טיפול המרה על ידי מנהיגים דתיים עבור "ריפוי" אזרחי להט"ב מההומוסקסואליות שלהם. באוקטובר 2019 קונגרס המשפחות העולמי, קואלציית ארגונים שמקדמת ערכי דת נוצריים שבסיסה בארצות הברית שהוגדרה על ידי המרכז המשפטי לדרום העני כקבוצת שנאה נגד להט"ב, ערכה כנס באקרה שבמהלכו עודדה מנהיגים גאנים לאמץ את התרגולים הפסאודו-מדעיים של טיפול המרה כלפי להט"ב. ערך מורחב – המעצרים הגאים בגאנה (2021) כוחות המשטרה של גאנה מגנים לעיתים רחוקות על אזרחי להט"ב בתקריות שונות. במקרה נדיר בטאמאלה, סייעו שוטרים לגברים הומוסקסואלים אשר עברו סחיטה. מנגד, תועדה לאורך השנים אלימות משטרתית נגד גאנים המזוהים כלהט"ב. בהם, מקרה של אישה גאנית שדיווחה כי כאשר התגלתה נטייתה החד-מינית בקרב האוכלוסייה הקרובה שלה, בנוסף לכך שחברי הקהילה שבה התגוררה הכו אותה, היא נבעטה בפנים שלה על ידי שוטר. החוקים של גאנה שמפלילים פעילות הומוסקסואלית עשויים לחייב באופן חוקי את המשטרה לרדוף אזרחי להט"ב. ב-2016, זוג לסביות, שהואשמו בקיום נישואים חד-מיניים, נעצרו על ידי המשטרה. מספר קבוצות להט"ב בהן "Solace Initiative" מספקות לאזרחי להט"ב עורכי דין שהוכשרו בתחומי זכויות אדם עבור הגנתם בהעמדות לדין בבתי משפט לאחר מעצרים של המשטרה. ב-20 במאי 2021 המשטרה של גאנה פשטה על מלון ועצרה 21 פעילי זכויות להט"ב גאנים שהואשמו בקידום "אג'נדת להט"ב" וב-11 ביוני 2021 שוחררו בערבות עם הליכים משפטיים נוספים בבית המשפט תלויים ועומדים שהתקיימו במועד מאוחר יותר. דו"ח מעמד זכויות האדם בגאנה לשנת 2011 שפורסם על ידי מחלקת המדינה של ארצות הברית מצא כי, "אזרחי להט"ב התמודדו עם אפליה נרחבת, כמו גם עם הטרדה וסחיטה של המשטרה. הומוסקסואלים בבתי סוהר היו נתונים לרוב להתעללות מינית ואחרת. ביוני 2010, יותר מ-1,000 מפגינים בסקונדי-טקורדי השתתפו בעצרת נגד פעילות של הומוסקסואלים ולסביות בעיר על פי דיווחים. זו הייתה המחאה הראשונה מסוג כזה במדינה. במאי 2010 התקיימה סדנת הכשרה ל-HIV/איידס בסקונדי-טקורדי לעובדי בריאות. לאחר הסדנה, הודיע "The Daily Graphic" כי 8,000 הומוסקסואלים "נרשמו" באזורים המערביים והמרכזיים. עם זאת, מומחים בתחום הכחישו כי התרחש "רישום" מסוג כזה. לאחר הסדנה, היה דיווח שלילי משמעותי בתקשורת על הומוסקסואליות. בראיון ל-"The Daily Graphic" ביוני 2010, קרא שר אזור מערב גאנה לממשלה לנקוט בצעדים למאבק בהומוסקסואליות. הוא כלל את האפשרות של פשיטות משטרתיות על אזורים אותם פוקדים גברים הומוסקסואלים ולסביות, מאמצים של מנהיגי קהילה "לגמול צעירים" מהומוסקסואליות וקרא לגינוי פומבי על ידי הממשלה נגד הסוגיה. עם זאת, עד סוף השנה לא בוצעו מעצרים של אנשים בקשר להערותיו, והוא לא חזר על קריאתו. דווח כי ארבעה גברים שעבדו בסביבת הומוסקסואלים נעצרו במאי 2010 בקשר לתקיפה מינית לכאורה, ולאחר מכן הואשמו במעשה סדום. התיק הובא לראשונה לבית המשפט המחוזי בסקונדי-טקורדי ב-24 באוגוסט, עם זאת, לא נדון עד סוף השנה". דו"ח מעמד זכויות האדם בגאנה לשנת 2012 שפורסם על ידי מחלקת המדינה של ארצות הברית מצא כי, "אזרחי להט"ב התמודדו עם אפליה נרחבת, כמו גם הטרדות משטרתיות וסחיטה. הומוסקסואלים בבתי סוהר היו נתונים לרוב להתעללות מינית ואחרת. בחודש מרץ תקפה כנופיית גברים תשעה אנשים אשר לטענתם הוגדרו כלהט"ב בג'יימסטאון, אקרה, אילצה אותם לצאת מבתיהם ותקפה אותם במקלות. הקורבנות הגישו תלונה לארגון זכויות אדם חוקי ואמרו שהתוקפים פרצו לבתיהם בזמן שהם נרדפו החוצה. עד סוף השנה לא בוצעו מעצרים בנוגע לנושא". דו"ח מעמד זכויות האדם בגאנה לשנת 2018 שפורסם על ידי האומות המאוחדות מצא כי, "בעוד שגאנה עומדת ביעדי הדמוקרטיה והפיתוח, רבע מאוכלוסייתה חיה בעוני כאשר אנשים המזוהים כלהט"ב נתונים לרוב לעוני מסוג כזה. לאור נטייתם המינית, קשה להם למצוא עבודה. בנוסף, מכיוון שמשפחות רבות מתנערות מבני משפחותיהם, הדבר עלול להשאיר אותם חסרי בית. הכתב המליץ לגאנה לבטל את חוקיה לגבי איסור קיום פעילות הומוסקסואליות בין מבוגרים בהסכמה, ושהממשלה תשיק מסע פרסום ציבורי לחינוך על זכויות ושירותים משפטיים וחברתיים של מי שנפלו קורבנות לאפליה מינית". ועדת זכויות האדם של האו"ם השלימה באוקטובר 2012 את הסקירה התקופתית האוניברסלית (אנ') של מעמד זכויות האדם בגאנה שבסיומה, מספר המלצות ניתנו לגאנה על ידי מדינות שונות בהן, "לבטל את ההפללה של יחסים הומוסקסואלים בין מבוגרים בהסכמה" (צרפת, סלובניה וצ'כיה). "לקדם סובלנות כלפי מערכות יחסים חד-מיניות" (צ'כיה). "להיאבק בגילויי הומופוביה" (סלובניה ובלגיה). "להיאבק באלימות, סטיגמטיזציה ואפליה כלפי אנשים על בסיס נטייתם המינית" (פורטוגל). "לבטל את הפללתם של "יחסים מיניים לא טבעיים" ולאמץ אמצעים למיגור אפליה המונעת על רקע נטייה מינית וזהות מגדרית" (ספרד). "להבטיח שהערובה החוקתית לשוויון וכבוד תוחל על אזרחי להט"ב. להבטיח חקירה יסודית וחסרת פשרות של כל ההאשמות על התקפות ואיומים על אנשים שנפגעו בגלל נטייתם המינית או זהותם המגדרית" (נורווגיה). "לשקול אילו המלצות של הנציב העליון בנושא נטייה מינית וזהות מגדרית יכולות להילקח בחשבון בפירוט נוסף של מדיניות הממשלה" (הולנד). "להכשיר את המשטרה, המגיבים הראשונים, מערכת המשפט ופקידי השירותים החברתיים לכבד ולהגן באופן מלא על זכויות האדם של אזרחי להט"ב" (ארצות הברית). לאחר הקבלה שלהן, המשלחת של גאנה דחתה את כל ההמלצות. מנהיגים דתיים ונציגי הממשלה רואים בזכויות להט"ב והסברה בנושא ביטוי חדש של "קולוניאליזם מערבי", כאשר מנהיגים דתיים השתמשו לאורך השנים בקטעים מהתנ"ך כהצדקה לגינוי הומוסקסואליות. בזמן כהונתו כנשיא גאנה, ג'ון אטא מילס נשבע בשנת 2011 כי "לא יהפוך הומוסקסואליות לחוקית" בגאנה לאחר הצהרתו של ראש ממשלת הממלכה המאוחדת דייוויד קמרון שאמר כי המדינה תמנע סיוע כספי לגאנה כולל מדינות אפריקאיות נוספות אשר "אינן מכבדות את זכויות האדם של אזרחי להט"ב בשטחן". בפברואר 2017, יו"ר הפרלמנט הגאני, אהרון מייק אוקיי (אנ'), קרא לתקן את חוקי גאנה כדי "לאסור הומוסקסואליות לחלוטין". בנובמבר 2017 הצהיר הנשיא ננה אקופו-אדו כי הפיכתה של הומוסקסואליות לחוקית בגאנה היא "בלתי נמנעת" והוסיף כי הוא "יכול לחזות בשינוי החוק". אקופו-אדו, אשר גדל באנגליה, אמר כי "זכויות להט"ב יתפתחו בגאנה כפי שהן בבריטניה", אך אישר כי זכויות להט"ב "אינן חלק מסדר היום הממשלתי". בתגובה, הודיעו פעילי להט"ב גאנים כי יקיימו צעדה שלווה באקרה בדצמבר. עם זאת, באוגוסט 2018, אקופו-אדו הצהיר שממשלת גאנה "לא תאשר נישואים חד-מיניים או תבטל את ההפללה הקיימת כלפי הומוסקסואליות". כמרים רבים ידועים כמטיפים נגד להט"ב גאנים, בהם קופי טאוויה, הכומר הראשי של כנסיית אוסו של ישו, שקרא לנוצרים בגאנה לתקוף באלימות אזרחי להט"ב. בהצהרתו, טאוויה גם קבע שיש "להעניש הומוסקסואליות בעונש מוות". דו"ח זכויות האדם של "Human Rights Watch" לשנת 2018 ציין כי הערות מסוג זה של ממשלה ופקידי ציבור "מעודדות מעשי אלימות ואפליה הומופובית כלפי אזרחי להט"ב גאנים". במרץ 2020, ארגון הנשים הלאומי של הקונגרס הדמוקרטי הלאומי בגאנה הצהיר כי "יש להרוג הומוסקסואלים". פעילות למען זכויות להט"ב בגאנה מוגדרת לעיתים קרובות כאנונימית. בשנת 1998, צעיר גאני בשם קובינה מקדרלינג, המשתמש בשם הבדוי פרינס קווקו מקדונלד, הפך לאחד מהקולות הבולטים בפעילות כזו ברחבי המדינה. מקדונלד ידוע כמשתף פעולה עם האגודה להומוסקסואלים ולסביות של גאנה (GALAG) אשר הפכה מאוחר יותר לארגון זכויות אדם הידוע בשם המרכז לחינוך עממי וזכויות אדם (CEPEHRG). בשנים האחרונות, מספר קבוצות להט"ב גאניות התאגדו עבור יצירת תנועה גדולה יותר תחת השם קואליציה נגד הומופוביה, טרנספוביה וביפוביה בגאנה (Coalition Against Homophobia, Transphobia and Biphobia in Ghana) שידועה כ-"פועלת במחתרת". ישנן מספר קבוצות להט"ב הפועלות ברובן בחשאי באופן מקוון בהן חברי ברית הלב - גאנה (FOTHA-Ghana) דרך "Dark web". האגודה להומוסקסואלים ולסביות של גאנה (GLAG) מוגדרת כפומבית בפעילות שלה שכרוכה בין היתר בחינוך וייעוץ עבור אזרחי להט"ב גאנים שחיים עם HIV/איידס. בספטמבר 2006 רשות השידור הציבורית של הממלכה המאוחדת "BBC" דיווחה שממשלת גאנה אסרה על ועידת זכויות להט"ב שנטען כי עתידה להתקיים ב-4 בספטמבר במרכז הכנסים הבינלאומי של אקרה (אנ'). במרץ 2020 ועידה נוספת הייתה אמורה להתקיים בעיר. "Pan Africa ILGA" (אנ'), האזור האפריקאי של ארגון הלהט"ב הבינלאומי "ILGA" הודיע על כוונתו לקיים את הכנס הראשון שלו במערב אפריקה עבור "פיתוח אסטרטגיות לשיפור זכויות להט"ב באזור, הגברת המודעות לסוגיות שונות והגנה על נוער קווירי באפריקה". עם זאת, לאחר קבלת תגובה נגדית מצד ארגונים דתיים, הנשיא ננה אקופו-אדו אסר את קיום האירוע, בטענה כי קיומו ייחשב לא חוקי לאור העבודה כי חוקי גאנה מפלילים פעילות הומוסקסואלית. בינואר 2021, "LGBT+ Rights Ghana", ארגון זכויות להט"ב גאני, פתח את משרדו לראשונה בבירה אקרה אף על פי התנגדות מטעם ארגונים דתיים. עם זאת, בפברואר 2021 התרחשה פשיטה על המשרד והוא נסגר על ידי כוחות הביטחון הלאומיים עקב התנגדות של מוסדות דת, פוליטיקאים ומקומיים לפתיחתו. איגנטיוס אנור (אנ'), עיתונאי הומוסקסואל גאני. קוואמה אנתוני אפיה (אנ'), פילוסוף וסופר הומוסקסואל גאני-בריטי. וא-בנה אליקם פיאטצי (אנ'), אמנית ופעילת זכויות להט"ב טרנסקסואלית גאנית. אדוארד אנינפול (אנ'), עורך ומעצב אופנה הומוסקסואל גאני-בריטי. אנג'ל מקסין (אנ'), מוזיקאית ופעילת זכויות להט"ב טרנסקסואלית גאנית. זכויות להט"ב זכויות להט"ב באפריקה זכויות להט"ב בחבר העמים הבריטי Statement on Visit to Ghana, by Professor Philip Alston, United Nations Special Rapporteur on extreme poverty and human rights*, OHCHR (באנגלית) © 2017 Human Rights Watch, “No Choice but to Deny Who I Am”: Violence and Discrimination against LGBT People in Ghana, ‏2018-01-08 Joe Morgan, 400 people to be tortured for being gay at a 'therapy conference' in Ghana, Gay Star News, ‏2018-08-22 (באנגלית) Ghana: Discrimination, Violence against LGBT People, Human Rights Watch, ‏2018-01-08 (באנגלית) "Ghanaian gay conference banned" (באנגלית). 2006-09-01. נבדק ב-2022-06-04. africanactivities, Ghana's Hidden History Explored for LGBTQ+ History Month, African Activities for Schools workshops, Events and Team Building, ‏2021-02-11 (באנגלית) The idea that African homosexuality was a colonial import is a myth | Bernardine Evaristo, the Guardian, ‏2014-03-08 (באנגלית) Italo Signorini, Agɔnwole agyalɛ : the marriage between two persons of the same sex among the Nzema of southwestern Ghana, Journal des Africanistes 43, 1973, עמ' 221–234 doi: 10.3406/jafr.1973.1713 Boy-Wives and Female Husbands, www.willsworld.org Rosemary Amenga-Etego, Marriage Without Sex? Same-Sex Marriages and Female Identity among the Nankani of Northern Ghana, Ghana Journal of Religion and Theology 4, 2012, עמ' 24–24 No, Homosexuality Isn't Some Western Invention, www.advocate.com, ‏2014-05-16 (באנגלית) "Where is it illegal to be gay?". BBC News (באנגלית). 2014-02-10. נבדק ב-2022-06-04. David McKenzie and Nimi Princewill CNN, How a US group with links to the far-right may have influenced a crackdown on Ghana's LGBTQ community, CNN There is no law on homosexuality in Ghana - Ndebugri, GhanaWeb, ‏2013-02-02 (באנגלית) "Lawmakers in Ghana seek to outlaw advocacy for gay rights". Washington Post (באנגלית). ISSN 0190-8286. נבדק ב-2022-06-05. David McKenzie and Nimi Princewill CNN, How a US group with links to the far-right may have influenced a crackdown on Ghana's LGBTQ community, CNN Ghana poised to vote on ‘worst anti-LGBTQ bill ever,’ advocates warn, NBC News (באנגלית) "Ghana's anti-gay bill condemned as 'state-sponsored' violence". Reuters (באנגלית). 2021-08-12. נבדק ב-2022-06-05. LGBTQ+ activities an attack on our culture; we're not ready to accept it - Ayikoi Otoo - MyJoyOnline.com, www.myjoyonline.com, ‏2021-10-15 (באנגלית) GNA, Attorney-General okay with Bill on Promotion of Proper Human Sexual Rights – Sam George, Ghana News Agency, ‏2023-02-23 (באנגלית אמריקאית) Nimi Princewill, Ghana's president softens country's stance on draconian anti-LGBTQ bill as Kamala Harris visits, CNN, ‏2023-03-29 (באנגלית) 677 Huntington Avenue Boston, Ma 02115 +1495‑1000, Using a Reporting System to Protect the Human Rights of People Living with HIV and Key Populations: A Conceptual Framework, Health and Human Rights Journal, ‏2014-07-01 (באנגלית) THE CONSTITUTION OF THE REPUBLIC OF GHANA, web.archive.org US offers Ghana assistance in moving forward on LGBT rights | Gay Star News, web.archive.org, ‏2013-11-11 afrol News - Ghana's gays organise to fight British criminal law, www.afrol.com About the Author, rew M. Potts, rew M. Potts is a former editor of the Sydney Star Observer, Ghana cracks down on gays, Star Observer, ‏2011-07-21 (באנגלית) Ghana Should Resist World Congress of Families’ Anti-LGBT Message, Human Rights Watch, ‏2019-10-31 (באנגלית) Ghanaian man narrowly escapes being burned alive by violent ‘vigilante’ gang who suspected him of being gay, PinkNews | Latest lesbian, gay, bi and trans news | LGBT+ news, ‏2020-03-11 (באנגלית) Ghana: Police make rare arrests in anti-gay blackmail case, Erasing 76 Crimes, ‏2017-04-06 (באנגלית) Anti-LGBTQ U.S. Activists Organize Conference in Ghana, Human Rights Campaign, ‏2019-10-31 (באנגלית אמריקאית) Ghana: Discrimination, Violence against LGBT People, Human Rights Watch, ‏2018-01-08 (באנגלית) Chris Matthews in Accra, 'These are our rights': Ghana's LGBT community finally finds Solace | Chris Matthews, the Guardian, ‏2016-02-11 (באנגלית) Solace Initiative – Changing lives, making a difference (באנגלית) Ghanaian LGBT+ activists 'arbitrarily' jailed finally granted bail, PinkNews | Latest lesbian, gay, bi and trans news | LGBT+ news, ‏2021-06-11 (באנגלית) GHANA, 2009-2017.state.gov Statement on Visit to Ghana, by Professor Philip Alston, United Nations Special Rapporteur on extreme poverty and human rights*, OHCHR (באנגלית) United Nations High Commissioner for Refugees, Refworld | Report of the Working Group on the Universal Periodic Review : Ghana, Refworld (באנגלית) United Nations High Commissioner for Refugees, Refworld | Report of the Working Group on the Universal Periodic Review : Ghana, Refworld (באנגלית) Mills replies David Cameron; you can't threaten us with gay aid! | Local News, web.archive.org, ‏2017-03-19 Amend Ghana's laws to ban homosexuality – Oquaye - Starr Fm, web.archive.org, ‏2017-02-22 Homosexuality: Legalization in Ghana is bound to happen - Akufo-Addo, Graphic Online (באנגלית) Association of gays, lesbians in Ghana to embark on historic peace march in Accra, GhanaWeb, ‏2017-11-27 (באנגלית) I’ll never legalize homosexuality – Akufo-Addo, GhanaWeb, ‏2018-08-09 (באנגלית) President of Ghana 'reassures' church leaders that he won't decriminalise homosexuality, PinkNews | Latest lesbian, gay, bi and trans news | LGBT+ news, ‏2018-08-10 (באנגלית) Roberto Igual, Welcome to Ghana, but not if you’re gay, MambaOnline - Gay South Africa online, ‏2016-02-09 (באנגלית אמריקאית) Ghanaians Like Sex Too Much to Be Homophobic, Big Think (באנגלית אמריקאית) Ghana: Somewhere Over the Rainbow - Mixed Messages, projects.journalism.berkeley.edu "Ghanaian gay conference banned" (באנגלית). 2006-09-01. נבדק ב-2022-06-05. A history-making LGBT+ rights conference in Ghana has been banned and, no, it’s not because of coronavirus, PinkNews | Latest lesbian, gay, bi and trans news | LGBT+ news, ‏2020-03-13 (באנגלית) Uproar over establishment of LGBT office in Ghana, Africa Feeds, ‏2021-02-13 (באנגלית) Nimi Princewill CNN, Founder of LGBTQI center shut down in Ghana says he fears for his safety, CNN Josh Milton, Brave and defiant Ghanaian journalist proudly comes out as gay on live TV, PinkNews | Latest lesbian, gay, bi and trans news | LGBTQ+ news, ‏2021-02-23 (באנגלית אמריקאית) Biography | Kwame Anthony Appiah, web.archive.org, ‏2011-02-03 As Ghana’s government turns against its LGBT+ citizens, an artists’ residency offers a haven, The Irish Times (באנגלית) Donkor, Michael (2022-09-15). "A Visible Man by Edward Enninful review – the long road to Vogue". The Guardian (באנגלית בריטית). ISSN 0261-3077. נבדק ב-2023-08-16. Grace Somuah-Annan, We exist, and it’s Ghana we'll stay – Angel Maxine, Ghana’s openly transgender musician, declares, 3News.com, ‏2022-07-04 (באנגלית אמריקאית)